| Vosgėlių piliakalnis |
| --- |
| Vozgėlių piliakalnio valstybės paminklo ženklas |
| 

Vosgėlių piliakalnisVosgėlių piliakalnis

 |
| Koordinatės  | 

|  |
| --- |
| 55°43′14.5″ š. pl. 25°44′54.8″ r. ilg.﻿ / ﻿55.720694°š. pl. 25.748556°r. ilg.﻿ / 55.720694; 25.748556Koordinatės: 55°43′14.5″ š. pl. 25°44′54.8″ r. ilg.﻿ / ﻿55.720694°š. pl. 25.748556°r. ilg.﻿ / 55.720694; 25.748556 |

 |
| Vieta | Zarasų rajonas |
| Seniūnija | Dusetų seniūnija |
| Aukštis | 27 m |
| Plotas | 75x38 |
| Naudotas | I tūkstantmetis pr. m. e. – XIII a. |
| Žvalgytas | 1949 |
| Tirtas | 1933 m. |
| Registro Nr. | AR1499 / A1010KP / 24106, 24107, 5709 |

**Vosgėlių piliakalnis su gyvenviete**, *Drageliškiai* – piliakalnis (unikalus objekto MC kodas 5709; Lietuvos Respublikos kultūros paminklų sąrašo Nr. AR1499; registro iki 2005 m. balandžio 19 d. Nr. A1010KP) ir gyvenvietė (unikalus objekto MC kodas 24107) Zarasų rajono savivaldybės teritorijoje, Dusetų seniūnija. Pasiekiamas keliu Dusetos – Užpaliai Vosgėliuose pasukus į kairę pietų kryptimi ir pavažiavus 850 m, yra dešinėje vakaruose nuo kelio.

Mitologinis akmuo ant Vozgėlių piliakalnio šlaito

Piliakalnis
-----------

Piliakalnis įrengtas atskiroje didelėje kalvoje. Aikštelė keturkampė, pailga pietvakarių – šiaurės rytų kryptimi, 75x38 m dydžio. Pietrytiniame šlaite, 4 m žemiau aikštelės yra 28 m ilgio, 20 m pločio terasa, į pietryčius nuolaidėjanti per 2 m. Šiaurės rytų šlaite, 4 m žemiau aikštelės yra 9 m pločio terasa, per 1,5 m nuolaidėjanti į šiaurės rytus. Vakariniame šlaite buvo 4 m pločio, 1,5 m gylio griovys ir ant jo krašto supiltas pylimas, kurie aptikti tyrinėjimų metu, pylimas sunaikintas. Šlaitai statūs, 27 m aukščio.

Piliakalnis labai apardytas arimų (nuarta mažiausiai 1 m), dirvonuoja, šiaurės vakarų šlaite auga pušų ir berželių guotas.

Visose papėdėse, 1,5 ha plote yra papėdės gyvenvietė. Apie 600 m į pietryčius, Drageliškių kaime 1934 m. rastas XIV a. pirmosios pusės sidabrinių lydinių ir papuošalų lobis.

Tyrimai
-------

1933 m. piliakalnį tyrinėjo Petras Tarasenka, jis aikštelėje ir vakariniame šlaite ištyrė 144 m² plotą, aptiko iki 1 m storio kultūrinį sluoksnį su yla, puodo rankena, pjautuvas, žalvarinė skardinė ir lankinė segės, žiedas, akmeniniai kirviai, kauliniai smeigtukai, strėlės, geležiniai strėlių antgaliai, adiklis, šiferinis ir moliniai verpstukai, liejimo formos, brūkšniuotos, lygios, žiestos ir grublėtos keramikos, gyvulių kaulų.

1949 m. piliakalnį žvalgė Istorijos institutas. Tyrimų radinius saugo Vytauto Didžiojo karo muziejus, atsitiktinius radinius – Lietuvos nacionalinis muziejus. Piliakalnis datuojamas I tūkstantmečiu pr. m. e. – XIII a. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 61700 m². Vizualinio apsaugos zonos pozonio plotas 2015000 m².

Vosgėlių piliakalnis iš vakarų pusės.

|  |
| --- |
| Aplinkiniai piliakalniai |
|  | Dauliūnų piliakalnis 9 km | Petrešiūnų piliakalnis 13 km | Antažiegės piliakalnis 3 km |  |
| Juodonių piliakalnis 19 km |  | Skineikių piliakalnis 8 km |
| Likančių piliakalnis 4 km | Bikūnų II piliakalnis 8 km | Avižių piliakalnis 2 km |

Pastaba:   
 Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Nuotraukos
----------

* Vozgėlių piliakalnis iš pietų pusėsVozgėlių piliakalnis iš pietų pusės
* Vozgėlių piliakalnis iš pietų pusėsVozgėlių piliakalnis iš pietų pusės
* Vozgėlių piliakalnis iš rytų pusėsVozgėlių piliakalnis iš rytų pusės
* Vozgėlių piliakalnis iš šiaurės pusėsVozgėlių piliakalnis iš šiaurės pusės
* Vozgėlių piliakalnis iš šiaurės rytų pusėsVozgėlių piliakalnis iš šiaurės rytų pusės
* Vozgėlių piliakalnis iš šiaurės vakarų pusėsVozgėlių piliakalnis iš šiaurės vakarų pusės
* Vozgėlių piliakalnis iš vakarų pusėsVozgėlių piliakalnis iš vakarų pusės
* Panorama nuo Vozgėlių piliakalnioPanorama nuo Vozgėlių piliakalnio
* Vosgelių piliakalnis iš šiaurės vakarų pusėsVosgelių piliakalnis iš šiaurės vakarų pusės
* Vosgelių piliakalnis iš šiaurės vakarų pusės Vosgelių piliakalnis iš šiaurės vakarų pusės
* Vosgelių piliakalnis iš šiaurės vakarų pusės Vosgelių piliakalnis iš šiaurės vakarų pusės

Šaltiniai
---------

1. ↑  Lietuvos TSR archeologijos atlasas, II Piliakalniai, Vilnius, Mintis, 1975 m. t. 2 p. 185–186 (Nr. 838)

* Lietuvos TSR kultūros paminklų sąrašas, V. 1973, p.212
* Lietuvos Respublikos istorijos ir kultūros paminklų sąrašas, V.1993, p.66

Nuorodos
--------

* Sąrašas:Lietuvos piliakalniai
* Lietuvos piliakalniai. Vosgėliai